මේ අතර අනාගතයේ සිදුවන ව්‍යසනයන්ට වගකිව නො හැකි යැයි පවසමින් ප්‍රධාන පෙළේ විශේෂඥ වෛද්‍යවරයෙකු කොරෝනා මර්දන තාක්ෂණික කමිටුවෙන් ඉල්ලා අස් වී ඇතැ යි වාර්තා වුණා.කොරෝනා ආසාදනය වූවන් සඳහා ‍ප්‍රතිකාර කරන වෛද්‍යවරුන්ගේ ලැයිස්තුවේ ඉදිරියෙන් ම සිටින මෙම වෛද්‍යවරයා පවසා ඇත්තේ කොරෝනා පාලනය සඳහා ගනු ලබන ඇතැම් තීරණ සාධනීය ඒවා නො වන බව යි.මේ වනවිටත් අදාළ විශේෂඥ වෛද්‍යවරයා සිය තීරණය සම්බන්ධයෙන් සෞඛ්‍ය සේවා අධ්‍යක්ෂ ජනරාල්වරයා සහ අදාළ බලධාරීන් දැනුවත් කර ඇති බව ද වාර්තා වෙනවා.මේ අතර, කොළඹ, ගම්පහ, කළුතර සහ ගාල්ල යන දිස්ත්‍රික්කවල අවුරුදු 20ත් 29ත් අතර වයස්වල පසුවන අයට කොරෝනා මර්දන එන්නත් ලබාදීම අද ආරම්භ වුණා.